5.10.2022
RO
Jurnalul Oficial al Uniunii Europene
L 258/287
23.
ia act de eforturile depuse de institut pentru a asigura un loc de muncă ecologic și conform criteriilor de rentabilitate; apreciază că institutul a numit un funcționar responsabil de mediu pentru a reduce impactul operațiunilor institutului asupra mediului; încurajează institutul să împărtășească provocările și lecțiile învățate în cadrul Rețelei agențiilor UE; constată că institutul a îmbunătățit difuzarea rezultatelor cercetărilor sale în rândul publicului și activitățile sale de comunicare cu publicul prin intermediul rețelelor de socializare și al altor canale de informare;
24.
solicită modernizarea clădirilor pentru a îndeplini standardele de emisii zero, în special prin instalarea de panouri solare pe toate clădirile care aparțin institutului;
25.
reamintește că este important să se mărească gradul de digitalizare a institutului din punctul de vedere al funcționării și gestionării interne și să se accelereze digitalizarea procedurilor; subliniază că institutul trebuie să rămână proactiv în această privință pentru a evita cu orice preț un decalaj digital între agențiile Uniunii; atrage totuși atenția asupra faptului că trebuie luate toate măsurile de securitate necesare pentru a evita orice risc pentru securitatea online a informațiilor prelucrate; invită institutul să își dezvolte mai rapid politica de securitate cibernetică și să o pună în aplicare fără întârziere;
26.
face trimitere, pentru alte observații cu caracter orizontal care însoțesc decizia privind descărcarea de gestiune, la rezoluția sa din 4 mai 2022 (5) referitoare la performanțele, gestiunea financiară și controlul agențiilor.
(5) Texte adoptate, P9_TA(2022)0196.